2021 PUBLIC EXAMINATION Filipino Continuers Level Section 1: Listening and Responding Transcript © 2021 NSW Education Standards Authority
Section 1, Part A Question 1, Text 1 MALE: Ay Maricel, apo ko, napakatalino mo! Sa halos lahat ng asignatura mo, nakakuha ka ng sampu sa sampung marka. Ilang taon ka na nga? Labing-isa o labindalawa? FEMALE: Salamat Lolo Nati. Maglalabindalawang taon na po ako sa katapusan ng taon. Maalala niyo po na pinangakuan ninyo ako ng alagang pagong kung mag-aral ako nang mabuti at makatanggap ng matataas na marka? MALE: Nakakatuwa ka naman apo. Yung report kard mo ay labis na kahanga-hanga kaya tutuparin ko ang pangako ko sa iyo. Sabay na tayo pumunta sa tindahan ng alagang hayop sa ika- labintatlo ng buwang ito. FEMALE: Maraming salamat Lolo! Question 2, Text 2 MALE (Radio Host): Magandang tanghali sa inyo Kabayan! Ito si Kuya JR. Ngayon, meron kaming kompetisyon para lamang sa ating masugid na mga tagapakinig. Kamangha- mangha ang ganda ng mga premyo. Bukod sa maraming maliliit na premyo, mayroon ding isang engrandeng premyo. Sa una, gusto naming maghandog ng isang balikang pamasahe sa eroplano para sa isang lungsod sa loob ng bansa bilang engrandeng premyo. Ngunit ngayon, nadesisyonan na namin na maghandog ng balikang pamasahe para sa isang lungsod sa ibang bansa! Opo, tama ang narinig niyo! Bukod dito, napagdesisyonan din namin na maghandog ng isa pang karagdagang magandang premyo. Ito ay ang pagiging miyembro sa paborito mong sinehan. Hindi isang buwan o anim na buwan kundi labindalawang buwan! Tama po 'yon! Isang buong taon! Maaari kayong makilahok sa patimpalak kung mag-download kayo ng ringtone. Bawat download ay bibigyan kayo ng isang pagkakataon na makilahok sa kompetisyon. Kaya ano pa bang hinihintay niyo? Magdownload na kayo! - 2 -
Question 3, Text 3 FEMALE: Magandang araw mga kaibigan. Sawa na ba kayo sa sobrang bilis ng takbo ng buhay? Lunod na ba kayo sa paggamit ng social media? Pambihira ang ebolusyon ng galing ng makabagong teknolohiya ngunit bakit mukhang wala na tayong panahon para makipag- usap sa isa't isa nang harapan? Bakit parang mas dumami pa ngayon ang mga taong malungkot? Bakit hindi humanap ang mga taong ito ng tunay na pakikipag-ugnayan? Sabi ng iba, ang mga katanungang ito ay hindi na dapat problemahin. Dapat daw ang pagtuunan natin ng pansin ay ang pagiging produktibo araw-araw. Para sa akin ang mga katanungang ito ay mas lalo pang mahalaga ngayon dahil ang mga ito ay naaangkop sa bawat henerasyon. Ang hirap sa social media, halimbawa, ay maraming tao na mukha lang maligaya kahit ang totoo ay napakarami nilang dalamhati. Maraming tao na matatalas ang dila na napaka salbahi sa Internet. Wala na ba talagang paggalang sa panahon ngayon? Ang batas ay nagsusulong ng pagtanggap sa bawat tao pero napakarami pa ring diskriminasyon sa online. Unti-unti nang nawawala sa ating lipunan ang mga mahahalagang pag-uugali. Sana, huwag nating talikuran ang mga gintong-aral na minana pa natin mula sa ating mga ninuno. Kaya pa ba nating makipagkapwa-tao ng tapat? - 3 -
Section 1, Part B Question 4, Text 4 MALE: Hello Mahal. Libre ang titirhan ng pamilya natin sa Queensland, sa bahay ng amo ko. FEMALE: Totoo? Malaking tulong yan sa maliit na badyet natin para sa bakasyong ito, Alfredo. Sayang hindi tayo natuloy sa Japan, pero mas malapit ang Queensland para sa limitadong araw na mayroon tayo. MALE: Dadalhin din natin ang pamilya sa Japan kapag may sapat na pondo na tayo at mas mahabang bakasyon. FEMALE: Napakagandang pakinggan niyan! MALE: Limang araw lang kasi ang bakasyon ko kaya sulitin na natin sa Queensland. Question 5, Text 5 FEMALE: Magandang umaga po sa lahat ng ating mga tagasubaybay dito sa pang-araw-araw programang Bukang Liwayway. Sa kasalukuyan ay ating inaabangan ang pagbabalik Miguel Salcedo dito sa bayan ng Sahagon, matapos ang halos isang taong tagumpay mu nang siya ay magkampiyon sa isang pambansang paligsahan sa pag-awit. Isa na si Migu sa mga pinakasikat na batang mang-aawit at kompositor dahil sa lakas ng bentahan kanyang album. MALE: Tama ka diyan Susan. Matatandaan na kakaiba ang pagkapanalo ni Miguel dahil buk sa angking ganda ng boses, inawit niya ang isa sa mga orihinal niyang kathang awitin nasabing paligsahan. At ang nanalong awiting ito ay umani na ng halos limang milyo manonood sa internet. FEMALE: Napakahusay at malayo na nga ang narating ni Miguel ngunit sana ay supilin niya a kanyang pagkamahiyain at maging mas bibo siya sa mga panayam upang lalo siya kagiliwan ng kanyang mga tagahanga. MALE: Hindi yata ako sumasang-ayon sa iyo tungkol diyan Susan. Sa isang panayam ko k Miguel sa aking podkast, mahusay at matatas niyang tinugon na may kumpiyansa ang lah ng katanungan ko. At ito ay ayon sa mga positibong puna na natanggap ko mula sa m sumusubaybay sa aking podkast. FEMALE: Ronnie, nagtitilian na at hindi magkaumayaw ang mga tao sa ating kinalalagyan da dumating na ang motorkeyd ni Miguel Salcedo. Sa mga manonood, sa ilang sandali matutunghayan ninyo sa ginhawa ng inyong mga salas ang ating kampeon na si Migu Salcedo upang muling iparinig ang kanyang pinanalong awitin. - 4 - na ni la el ng od sa ng ng ng ay at ga hil ay el
Question 6, Text 6 FEMALE: Paeng, parang kahapon lamang nang tayo ang nasa harap ng altar at kinasal. Tatlumpu't limang taon na ang nakaraan. Naalala ko kung gaano ka kakisig tingnan sa Barong Tagalog. MALE: Oooh. . . Mona, huwag kang umiyak. Sigurado akong katulad din ang naramdaman ng ating anak na si Daniel ang naramdaman ko noon. Napakakisig din niya sa Barong Tagalog. FEMALE: Napakasaya ko dahil pinili ng bago nating manugang na si Cherie ang tradisyonal na kasal ng Pilipino. MALE: Napakaganda nga niyan Mona. FEMALE: Oo nga. Maraming sinabi sa akin si Cherie tungkol sa mga tradisyon ng Pilipinong kasal at mayroon na rin siyang nadaluhan at nabighani siya ng mga ito. Kaya nang dumating ang pagdedesisyon sa kanyang sariling kasal, sinigurado niyang magkaroon ng kasal na Pilipino. MALE: Hangang-hanga ako sa dalawang batang 'yan. Sa kabila ng kanilang pagiging abala sa trabaho, puspusan ang pagsisikap nilang matutunan ng lubos ang mga seremonya ng kasal na Pilipino. At siyempre, naging katuwang ang mga magulang ni Cherie kahit na sila ay hindi mga Pilipino. FEMALE: Ang sarap gunitain ang ating kasal pagkatapos natin silang matunghayan. Kitang-kita ko sa mga mata ni Cherie ang kanyang pagmamahal kay Daniel lalo na at damang-dama niya ang kaniyang hinihintay na mga kakaibang bahagi ng ating tradisyonal na kasalan. Ang pagsisindi ng mga kandila na simbulo ng pagkakaisa nila at ng dalawang pamilya, ang paglilipat ni Daniel ng labingtatlong barya sa kamay ni Cherie na tanda ng masaganang pamumuhay bilang mag-asawa at pag-aalalay nila sa isa't isa sa oras ng kagipitan, at ang pagpatong ng belo at kurdon na simbulo ng tapat na pag-ibig. MALE: Ang kasal na naganap ay hindi lamang magandang pagdaraos ng pagbubuklod ni Daniel at Cherie kundi simula rin ng lalong pagtitibay ng relasyon ng dalawang kultura. - 5 -